Author: user
Company: none

P r e d k l a d a c i a    s p r á v a

Neformálny summit sa uskutočnil v dňoch 24. – 25. marca 2007 v Berlíne. Slovenskú republiku zastupoval predseda vlády Robert Fico. 

Rokovanie Európskej rady malo slávnostný charakter. Konalo sa pri príležitosti osláv 50. výročia Rímskych zmlúv. Hlavným bodom programu bolo prijatie Berlínskej deklarácie a pracovný obed hláv štátov a predsedov vlád členských štátov EÚ 25. marca 2007. Počas obeda boli diskutované aktuálne zahraničnopolitické témy (Darfúr, Irán a Blízky východ).

Summit neprijal formálne závery. 
 
Materiál nebol predložený na medzirezortné pripomienkové konanie. Má informatívny charakter.